[{"text_idx": "#000000", "text": "Veebiarhiiv alates 2004. aastast ta\u0308naseni"}, {"text_idx": "#000002", "text": "Kaasaegse ehte- ja sepakunsti ta\u0308htsaim kohalik na\u0308itusteruum A-Galerii kuulutab va\u0308lja avatud konkursi 2022. aasta programmile SEIFIS ja AKENDEL. Konkurss kestab 6.09\u201317.10.2021."}, {"text_idx": "#000003", "text": "SEIF on A-Galerii na\u0308itusepind, mis keskendub professionaalsete ehtekunstnike ja seppade uue loomingu na\u0308itamisele. U\u0308htlasi on SEIF ajalooline pidepunkt, mis u\u0308hendab kullassepaa\u0308rina ehitatud hoone esialgse funktsiooni ja kaasaegse ehte- ja sepakunsti olulisima kohaliku na\u0308itusepinna. SEIFI on oodatud kunstnikud, kirjutajad ja uurijad, kelle looming la\u0308htub kaasaegsest ehtekunstist, ka\u0308sito\u0308o\u0308listest praktikatest ning nende seostest visuaalkultuuriga laiemalt."}, {"text_idx": "#000005", "text": "SEIFI ligikaudne na\u0308ituse toimumise aeg on 4 na\u0308dalat."}, {"text_idx": "#000006", "text": "AKNAD on A-Galerii (mikro)na\u0308ituste platvorm, millega alustasime 2019. aastal, et pakkuda kaasaegse ehtekunsti valdkonnas tegutsejatele vo\u0303imalust na\u0308idata uut vo\u0303i varem na\u0308htud loomingut kompaktses formaadis ning laiendada A-Galerii na\u0308itusepinda avalikku u\u0308hiskasutatavasse linnaruumi. AKNAD on loodud 1891. aastal kullassepaa\u0308ri vaateakendeks."}, {"text_idx": "#000007", "text": "AKENDELE on oodatud nii u\u0308ksikprojektid kui kollektiivselt loodud va\u0308ljapanekud, mis puudutavad kaasaegset ehtekunsti ning ka\u0308sito\u0308o\u0308lisi praktikaid visuaalkultuuri kontekstis. AKENDELE vo\u0303ib esitada ka projekte veel arenguja\u0308rgus ideedest, kus erinevate kunstnike ideid kombineerides moodustatakse koosto\u0308o\u0308s kuraatoriga tervikna\u0308itus. U\u0308ksi avaldust esitades ei pea arvestama ko\u0303igi akende ta\u0308itmisega. AKNAD on samavo\u0303rra va\u0308lja- kui sissevaatamiseks. Seepa\u0308rast mahub akendele ka loomingut, mis vo\u0303tab la\u0308htepunktiks ehtekunsti ning on su\u0308ndinud koosto\u0308o\u0308s muude loominguliste valdkondadega \u2013 disain, kirjandus, mood, visuaal- ja etenduskunst ning arhitektuur."}, {"text_idx": "#000009", "text": "AKENDE ligikaudne na\u0308ituse toimumise aeg on 6 na\u0308dalat."}, {"text_idx": "#000010", "text": "Kulud, mis on seotud na\u0308ituse u\u0308lespaneku, produktsiooni ja avamisega, katab kunstnik.\nA-Galerii saab va\u0308ljastada kinnituskirja toetuste taotlemiseks."}, {"text_idx": "#000015", "text": "Palun ma\u0308rkida taotlusesse, kas esitad avalduse na\u0308ituseks SEIFI vo\u0303i AKENDELE."}, {"text_idx": "#000016", "text": "Taotluste esitamise ta\u0308htaeg on 17. oktoober 2021."}, {"text_idx": "#000017", "text": "Taotlused palume saata aadressile info@agalerii.ee manusena u\u0308hte zip-faili pakituna vo\u0303i galerii postiaadressile A-Galerii, Hobusepea 2, 10133 Tallinn."}, {"text_idx": "#000020", "text": "Teated na\u0308ituseprojekti valituks osutumise kohta saadame alates 1. novembrist 2021."}]